Un accident s-a produs, marți seara, pe DN1, la Nistorești, după ce o mașină a intrat într-un TIR care era staționat.
La fața locului s-au deplasat o autospecială de stingere, una de descarcerare, un echipaj SMURD și o ambulanță de terapie intensivă, conform Spynews.
Autoturismul a intrat în coliziune cu semiremorca TIR-ului care staționa, iar în urma impactului șoferul de 71 de ani a murit.
Pompierii au scos bărbatul din mașină, iar în ciuda efoturilor paramedicilor de a-l aduce la viață, le-au mai rămas doar de declarat decesul.
Traficul în zona este restricționat, iar șoferii sunt sfătuiți să o evite și să respecte indicațiile autorităților.